Çoy (hərf)
𐕉 (səslənməsi /tɕ/, transkripsiyası Ć, ć) — Alban əlifbasının 26-cı hərfi. Matenadaran MS 7117 əlyazmasında hərfin adı erm. Ցոյ (Cʿoy) kimi verilmişdir. Bu qrafemin ermənicə adının oxunması mütəxəssislər arasında fikir ayrılığına səbəb olub. Tədqiqatçılar Jost Gippert və Wolfgang Schulze'nin fikrincə bu hərfin əsl adı "Ćoy" olmalıdır, çünki tərkibində bu hərf olan bəzi Qafqaz alban sözlərinin udi ekvivalentlərində "č̣" hərfinə çevrilmişdir. Tədqiqatçılar bunun üçün üz mənasına gələn alb. 𐕉𐔰 (ća) və udi č̣o sözünü nümunə gətirmişdir. Erməni tədqiqatçı Aşot Abramyan isə düşünürdü ki, bu hərfin düzgün transkripsiyası ö olmalıdır. Sergey Murayevin fikrincə isə Y hərfinin bir forması idi. Georgi Klimov bu hərfin nə formasını, nə də mənasını başa düşməyib.